laion/Wikipedia-Exotic huggingface dataset:
כותרות היום

כותרות היום (נקרא בעבר חדשות 16:00 ו-16:30) הוא מגזין יומי המסקר את אירועי היום עם כתבי ופרשני "חדשות 13" שהוגש על ידי אלי ראכלין שבפעם החליפו אותו עומר ירדני, ינון מילס ואורי קוואל לסירוגין. המגזין שודר החל מ-16 ביולי 2017 בערוץ עשר, ומ-16 בינואר 2019 ועד לקראת סוף ינואר 2020 שודרה בערוץ 13. בעקבות פיצול ערוץ 2 העתידי ומעבר ערוצי החדשות לאפיקים חדשים, עזב הפורמט "ערב טוב עם גיא פינס" את ערוץ עשר, ועבר לערוץ החדש המסחרי של זכיינית השידור "קשת". עם עזיבת התוכנית "ערב טוב" הוחלט לשבץ את "הכל כלול" (שהייתה משודרת ב-16:00) בשעה 19:00. בערוץ הוחלט לשבץ בשעה הריקה מגזין חדשותי חדש בשם "16:30", שאותו יגיש אלי ראכלין 4 פעמים בשבוע ועומר ירדני יגיש את התוכנית ביום הנוסף הנותר. לעיתים מגישים את התוכנית גם ינון מילס ואורי קוואל. פורמט התוכנית מבוסס על המגזין היומי מהדורת 19:00. לעומת זאת בשונה ממהדורת 19:00, 16:30 מציגה את כותרות היום ובכל אופי חדשותי לעומת מהדורת 19:00 שמציגה את כותרות מהדורת החדשות המרכזית של ערוץ עשר. ב-15 בינואר 2019 שודרה התוכנית האחרונה בערוץ עשר. החל ב-16 בינואר 2019 משודרת בערוץ 13 בשעה 16:00. התוכנית קוצרה בעקבות המעבר ל-15 דקות. החל מ-16 ביוני 2019 שודרה התוכנית בשעה 16:50 בעקבות הקדמת התוכנית "הכל כלול" לשעה 16:00. במסגרת השינויים קוצרה התוכנית ב-5 דקות והוסף מבזק קטן באורך 2 דקות בשעה 16:00. גם לאחר יצאת התוכנית "הכול כלול" לפגרה ומעבר התוכנית "הדו"ח היומי" לשעה 16:00, המשיכה התוכנית להיות משודרת באותן שעות שידור. בדצמבר 2019 הוחלט להחזיר את התוכנית לשעה 16:00. התוכנית שודרה במשבצת שידור זאת עד ירידתה מהאוויר. ב-16 בינואר 2020, שנתיים וחצי בדיוק לאחר עלייתה, ירדה התוכנית מהאוויר. הסיבה לכך היא העברת "הדו"ח היומי" לשעה 15:30 (בעקבות כך התוכנית הייתה קוטעת את השידור הרציף) והקדמת "החדשות עם יעקב אילון" ל-16:30, שגרמו לכך שהתוכנית נשארה ללא משבצת שידור. ב-9 בפברואר 2020 עלתה התוכנית "חדשות היום" שקיבלה את רצועת החדשות בשעה 16:00 במקום התוכנית. במהלך התוכנית, מוצגים ענייני היום בחדשות בישראל ובעולם, עם דיווחים של כתבי ופרשני "חדשות 13". בעבר, כששודרה בשעה 16:30, לקראת סוף התוכנית ניתנה גם הצצה לסיפור המרכזי של התוכנית "חמש עם רפי רשף", ששודרה מיד לאחר התוכנית. בעבר בסוף התוכנית שודרה הפינה של דף הטוויטר "הארכיון לא שוכח", שמנוהל על ידי חגי דותן, בה מציגים קטע קצר מארכיון "חדשות עשר" על אירוע מסוים. הארכיון לא שוכח, בדף הטוויטר של חדשות 13.
סטראטוס פרפרוגלו

סטראטוס פרפרוגלו (ביוונית: Στράτος Περπέρογλου; נולד ב-7 באוגוסט 1984) הוא כדורסלן עבר יווני ששיחק בעמדת הסמול פורוורד. פרפרוגלו התחיל את הקריירה המקצוענית שלו ב-2002 בקבוצת איליסיאקוס. ב-2004 הוא חתם בפאניוניוס. עונת השיא שלו בקבוצה הייתה בעונתו האחרונה 2006–2007 בה קלע 11.9 נקודות ולקח 3.5 ריבאונדים למשחק בעקבות זאת פרפרוגלו נבחר לחמישיית העונה ביוון ביחד עם דימיטריס דיאמנטידיס, מייק באטיסט, רמונאס שישקאוסקאס ופנאיוטיס ואסילופולוס. בעונה שלאחר מכן פרפרוגלו חתם במועדון הפאר פנאתינייקוס. בעונת 2010–2011 פרפרוגלו הצטיין עם 9.8 נקודות למשחק ו-65.4 אחוזים מזריקות לשתיים וסייע לקבוצתו לזכות ביורוליג ובאליפות יוון. באוגוסט 2012 פרפרוגלו עבר ליריבה של פנאתינייקוס, אולימפיאקוס ביחד איתה זכה ב-2013 פעם נוספת ביורוליג ובגביע הבין-יבשתי, והשלים זכייה שלישית במפעל בתוך חמש שנים. ב-18 ביוני 2014 פרפרוגלו חתם באנאדולו אפס מליגת העל הטורקית, איתה זכה בגביע הטורקי (2015). ב-23 ביולי 2015 הוא חתם בברצלונה. ב-21 בספטמבר 2017 פרפרוגלו חתם לעונה אחת בהפועל ירושלים מליגת העל הישראלית. ביורוקאפ העמיד ממוצע של 8.2 נקודות ו-3.2 ריבאונדים. ב-3 באוגוסט 2018, עבר פרפרוגלו לסרביה וחתם לעונה בהכוכב האדום בלגרד. פרפרוגלו זכה עם נבחרות יוון במדליות ארד באליפות אירופה עד גיל 18 ב-2002 ובגביע העולם עד גיל 19 ב-2003. הוא שיחק גם באליפות אירופה עד גיל 20 ב-2004. עם נבחרת יוון הבוגרת זכה במדליית ארד ביורובאסקט 2009. בין היתר שיחק בגביע העולם ב-2010, ביורובאסקט 2013 וביורובאסקט 2015. מדיה וקבצים בנושא סטראטוס פרפרוגלו בוויקישיתוף פרופיל, באתר eurobasket פרופיל, באתר פיב"א פרופיל, באתר היורוליג פרופיל, באתר ליגת העל הספרדית בכדורסל (בספרדית) פרפרוגלו חתם בהפועל י-ם. קציקאריס: יוסיף לנו ניסיון, באתר ערוץ הספורט, 22 בספטמבר 2017 מצא בית חדש: פרפרוגלו חתם בכוכב האדום, באתר ONE‏, 3 באוגוסט 2018
ברקהוף אמבסדור

ברקהוף אמבסדור (בהולנדית: Berkhof Ambassador) הוא דגם אוטובוס, אשר יוצר על ידי יצרנית האוטובוסים ההולנדית VDL Berkhof (אנ') בין השנים 2001–2011 דגמי ה-"ברקהוף אמבסדור" נבנו על פי מארז חברת יצרן האוטובוסים דאף (דגם VDL SB120 ודגם VDL SB200) דגמי ה-"ברקהוף אמבסדור" נפוצים בהולנד ובדנמרק. דגמי ה"ברקהוף יונקהר" תוכננו גם עבור נוסעים נכים. הדגמים נבנו עם רצפה נמוכה ועם 2 דלתות כניסה. דגמי ה"ברקהוף אמבסדור" יוצאו לישראל והופעלו על ידי חברת אגד תעבורה. אמבסדור 120 - 11,950 מטר, נבנה על בסיס המארז של חברת "דאף" דגם VDL SB120) (תוכנן ל-80 נוסעים, מתוכם 53 מקומות ישיבה) אמבסדור 200 - 10,600 מטר, נבנה על בסיס המארז של חברת "דאף" VDL SB200) (תוכנן ל-80 נוסעים, מתוכם 43 מקומות ישיבה) ברקהוף אמבסדור בישראל מופעל על ידי חברת אגד תעבורה ב-אשדוד ברקהוף אמבסדור ברקהוף אמבסדור ברקהוף אמבסדור - מבט לתוך האוטובוס ברקהוף אמבסדור ברקהוף אמבסדור ברקהוף אמבסדור ברקהוף אמבסדור ברקהוף אמבסדור בישראל מופעל על ידי חברת אגד תעבורה ב-נתניה דאף MB200 ברקהוף יונקהר ברקהוף אקסלנס 1000 מדיה וקבצים בנושא ברקהוף אמבסדור בוויקישיתוף ברקהוף אמבסדור Citea LLE: successor to the Ambassador ברקהוף אמבסדור 200VDL BERKHOF Ambassador 200 buses - Autoline Europe
מקסים ברסוב

מקסים בוריסוביץ' ברסוב (ברוסית: Максим Борисович Барсов; נולד ב-29 באפריל 1993) הוא כדורגלן רוסי בעמדת החלוץ, המשחק בספרטק קוסטרומה. הוא ערך את הופעת הבכורה שלו בליגה השנייה בקבוצת וולגה אוליאנובסק ב-2 באוגוסט 2012 במשחק נגד ספרטק יושקר-אולה. הוא אומנם היה שחקן חתום בשנים 2010–2012 בלוקומוטיב מוסקבה, אך נשאר על הספסל ועבר לשחק בשורות וולגה אוליאנובסק בה שיחק במשך שנה. בשנת 2013 שיחק בקלוגה ולאחר מכן עבר לשחק באורנבורג. ב-2016 שיחק בקבוצת קאמאז נאברז'ניה צ'לני ושנה לאחר מכן שיחק בסולאריס מוסקבה לפני שהוחתם בתחילת שנת 2017 בקבוצת הכדורגל של דינמו סנקט פטרבורג והפך לחלוץ מרכזי. ב-2018 הקבוצה עברה לעיר סוצ'י ושינתה את שמה והמשיך לככב במדיה כשהוא מבקיע 19 שערים ב-32 הופעותיו במדי הקבוצה בעונת 2018/2019, שבסיכומה הוכתר למלך השערים של הליגה. עם זאת בתחילת עונת 2019/2020 נפצע ולא חזר למגרשים. ב-19 בפברואר 2022 הושאל לבלטיקה קלינינגרד מהליגה השנייה ברוסיה. אישיים מלך השערים של ליגת הכדורגל הלאומית בעונת 2018/2019: 19 שערים מדיה וקבצים בנושא מקסים ברסוב בוויקישיתוף מקסים ברסוב, באתר Transfermarkt מקסים ברסוב, באתר Soccerway מקסים ברסוב, באתר WorldFootball.net מקסים ברסוב, באתר FootballDatabase.eu סטטיסטיקה באתר sportbox.ru (ברוסית) "Career Summary". אורכב מ-המקור ב-2013-08-12. נבדק ב-2017-09-22. ערך זה הוא קצרמר בנושא כדורגלנים רוסים. אתם מוזמנים לתרום לוויקיפדיה ולהרחיב אותו.
ברוך בינה

ברוך בינה (נולד ב-19 בנובמבר 1950) הוא דיפלומט ישראלי בדימוס. שירת בין היתר כשגריר ישראל בדנמרק וסגן ראש הנציגות הדיפלומטית בשגרירות ישראל בוושינגטון, בדרג דיפלומטי של שגריר. בינה נולד בתל אביב-יפו וגדל בבאר שבע. ב-1969 הצטרף לצבא ההגנה לישראל, שם שירת עד 1974 כאנליסט וקצין מחקר. הוא בעל תארים בהיסטוריה, לימודי המזרח התיכון, מדעי המדינה ומחקרים אסטרטגיים מהאוניברסיטה העברית בירושלים, אוניברסיטת חיפה ומהאוניברסיטה לביטחון לאומי (שם כתב את עבודת הדוקטורט שלו, "ישראל והקהילה היהודית באמריקה: אחים במצוקה"). בינה שימש כמזכיר האגודה הישראלית ללימודי המזרח התיכון והאסלאם ותרם לכתבי עת ספרותיים. הוא הצטרף למשרד החוץ הישראלי ב-1979. ב-1985 הוא מונה לדובר מדינת ישראל ולקצין העיתונות בניו יורק. בשנים 1991-1992 שימש בינה כמנהל אגף העיתונות ודוברת משרד החוץ. ב-1992 הוא הועבר לשגרירות ישראל בוושינגטון, שם כיהן כיועץ לענייני הקונגרס של ארצות הברית, ולאחר מכן מונה ליועץ לענייני ציבור של השגרירות. בשנים 1999-2001 שימש בינה כמנהל לענייני הקונסוליות בארצות הברית. כמו כן הוא החזיק במגוון תפקידים של מחקר ותכנון מדיניות, כולל מבקר איכות המחקר. בשנים 2001-2005 כיהן כראש הלשכה הבינלאומית למחקר מדיני במשרד החוץ. ב-2005 מונה בינה לקונסול הכללי של ישראל במערב התיכון, שבסיסו בשיקגו שבאילינוי, משרה שבה החזיק עד 2008. בתפקידו זה פרסם מאמרים רבים. ב-2 באפריל 2008, בתום שירותו, כיבדה אספה הכללית של אילינוי את בינה על שירותו. בשנת 2008 מונה בינה לסגן המנהל הכללי של מחלקת אמריקה הצפונית ולאחראי על היחסים הדיפלומטיים עם ארצות הברית וקנדה במשרד החוץ. הוא שירת בתפקיד זה עד ינואר 2012. בנובמבר 2011 נקרא בינה שוב לוושינגטון הבירה, הפעם כסגן ראש הנציגות הדיפלומטית בשגרירות הישראלית, בדרג שגריר. במסגרת זו הוא נאם בפני ארגונים רבים ובהם האספה הכללית של הפדרציות היהודיות של צפון אמריקה, ה-The Israel Project ואיפא"ק. במרץ 2012, בינה היה הישראלי הראשון שנאם בוועידת ג'יי סטריט. באוקטובר 2012 הודיע משרד החוץ כי בינה ימונה לשגריר ישראל בדנמרק בקיץ 2013. הוא הגיש את כתב האמנתו בספטמבר 2013 ופרש לגמלאות ב-2017. יחסי דנמרק–ישראל ברוך בינה, זה רק נראה שזה מגליד, אבן חושן, 2017 מדיה וקבצים בנושא ברוך בינה בוויקישיתוף שילה רול, Nobel Prize in Literature Awarded To an Arabic Writer for First Time, באתר הניו יורק טיימס, 14 באוקטובר 1988 (JUF's "Sanctuary": A Milestone Year (Israel's 60th Anniversary, סרטון באתר יוטיוב [1] HONORS-BARUKH BINAH Barukh Binah - Deputy Chief of Mission, באתר משרד החוץ (באנגלית) BINA NAMED ISRAEL'S NEW NO. 2 IN DC, באתר ג'רוזלם פוסט, 17 בנובמבר 2011 DIPLOMAT: ISRAEL CAN RELY ON THE US, FULL STOP, באתר ג'רוזלם פוסט, 3 במרץ 2012 Federation Leaders Promote Jewish Causes in Washington Middle East experts focus on U.S.-Israel relationship during RNC ENVOY CHASTISES J STREET FOR PRESSURING ISRAEL, באתר ג'רוזלם פוסט, 27 במרץ 2012 Cabinet communique(הקישור אינו פעיל), באתר משרד החוץ (באנגלית) מינויים בשירות החוץ, החלטה מספר 5325 של ממשלת ישראל השלושים ושתיים, משנת 2013, באתר של משרד ראש הממשלה
סער דרורי

סער דרורי (נולד ב-11 באוקטובר 2001) הוא שחמטאי ישראלי בדרגת אמן בינלאומי. זוכה מדליית ארד באליפות אירופה עד גיל 10 בשנת 2011. נכון ליוני 2021, מדורג במקום ה-70 בישראל לפי מד כושר. דרורי הוא תושב רמת-גן. למד בכיתת מחוננים בתיכון "אהל שם". החל להתאמן בשחמט בגיל 5. בגיל 8 היה צעיר המתמודדים במשחק שחמט סימולטני של גארי קספרוב מול 30 שחקנים, שנערך בשנת 2010 באוניברסיטת תל אביב. דרורי זכה לראשונה באליפות ישראלית בשנת 2009, אז זכה במקום הראשון באליפות לילדים עד גיל 9. בשנים לאחר מכן המשיך להתמודד ולזכות במקומות הראשונים באליפויות לילדים ולנוער בישראל. בשנת 2011 זכה במדליית ארד באליפות אירופה לילדים עד גיל 10, שנערכה באלבנה, בולגריה. דרורי פעיל בעיקר במועדון מכבי-מב"ע-אטיוד רמת גן, בנוסף משחק בליגה הלאומית מטעם מועדון השחמט הפועל פתח תקווה א'. אחד ממאמניו בעבר היה אמן פיד"ה דן דרורי (ללא קשר משפחתי) ממועדון אטיוד - העמותה לקידום ענף השחמט בגוש דן. ב-2019 נמנה עם מצטייני אולימפיאדת מדעי המחשב הישראלית ה-23 ואחד מחברי נבחרת ישראל במדעי המחשב. 2009 - מקום ראשון באליפות ישראל לילדים עד גיל 9, שנערכה באשדוד. 2011 - מקום שני באליפות ישראל לילדים עד גיל 10, שנערכה בפתח תקווה. 2011 - מדליית ארד באליפות אירופה לילדים עד גיל 10, שנערכה באלבנה, בולגריה. 2012 - מקום ראשון באליפות ישראל לילדים עד גיל 12, שנערכה בפתח תקווה (שנתון מוקדם, בן 10.5 בלבד). 2013 - מקום ראשון באליפות ישראל לילדים עד גיל 12, שנערכה בפתח תקווה. 2014 - מקום שני באליפות ישראל לנערים עד גיל 14, שנערכה באלקנה. 2016 - מקום ראשון באליפות ישראל לנערים עד גיל 16, שנערכה בכפר סבא. 2016 - צבר 4.5 נקודות בוכהולץ מתוך 9 וציון לאמן בינלאומי באליפות ישראל ה-31 לבוגרים, שנערכה בטבריה. 2018 - נמנה עם מצטייני הליגה הלאומית, לאחר שצבר 7.5 נקודות מ-10 אפשריות, ורמת ביצוע (פרפורמנס) של 2581. 2012 - מועמד לאמן 2016 - אמן פיד"ה 2018 - אמן בינלאומי. אליפות אירופה בשחמט 2015 אליפויות ישראל בשחמט בשנים: 2016 ו-2018. סער דרורי, ברשת החברתית פייסבוק סער דרורי, באתר צ'סגיימס (באנגלית) סער דרורי, באתר פיד"ה (באנגלית) סער דרורי, באתר האיגוד הישראלי לשחמט בועז פיילר, בן 10 בעקבות גלפנד: "מקווה להגיע למקום שלו", באתר ynet, 27 במאי 2012 אפרת זמר-ברונפמן, יצא מלך: קספרוב ניצח 30 שחקני שח בת"א, באתר nrg‏, 11 במאי 2010 כתבה של New Tang Dynasty Television על המשחק בין דרורי לקספרוב, סרטון באתר יוטיוב, 2010 אולימפיאדת מדעי המחשב הישראלית ה-23 2019 - 40 זוכים, באתר נבחרות ישראל לתחרויות הבינלאומיות במדעים ישראל שרנצל, אלופים מבטיחים, באתר הארץ, 22 בדצמבר 2016 ערך זה הוא קצרמר בנושא שחמטאים ובנושא ישראלים. אתם מוזמנים לתרום לוויקיפדיה ולהרחיב אותו.
סרגוסה (כדורסל)

סרגוסה היא קבוצת כדורסל ספרדית מהעיר סרגוסה, המשחקת בליגה הספרדית הרביעית. הקבוצה הוקמה בשנת 1981 במטרה להגיע לליגה הבכירה ולייצג את העיר. בשנת 1984 היא זכתה בגביע המלך הספרדי בכדורסל ובשנת 1990 שחזרה את ההישג. בעונת 1990/1991 היא שיחקה בבגביע אירופה למחזיקות גביע והפסידה במשחק הגמר. במשך 12 עונות היא שיחקה בליגה הספרדית הבכירה ופעמיים סיימה במקום השלישי. בשנת 2001 קבוצת בוגרים של המועדון החלה לשחק בליגת חובבים. מדיה וקבצים בנושא סרגוסה בוויקישיתוף אתר האינטרנט הרשמי של סרגוסה
קואורדינטות איזותרמיות

קואורדינטות איזותרמיות (באנגלית: Isothermal coordinates) על יריעה רימנית הן מערכת קואורדינטות מקומית בגאומטריה דיפרנציאלית שבה המטריקה של היריעה היא קונפורמית למטריקה האוקלידית. זה אומר שבקואורדינטות איזותרמיות, המטריקה הרימנית המקומית מקבלת את הצורה: g = φ ( x 1 , . . . , x n ) ⋅ ( d x 1 2 + ⋯ + d x n 2 ) , {\displaystyle g=\varphi (x_{1},...,x_{n})\cdot (dx_{1}^{2}+\cdots +dx_{n}^{2}),} כאשר φ {\displaystyle \varphi } היא פונקציה חלקה. קואורדינטות איזותרמיות על משטחים (שהם יריעות מממד 2) הוצגו לראשונה על ידי גאוס כשפתר את הבעיה של המיפוי הקונפורמי הכללי של משטח נתון על גבי משטח אחר. המונח "קואורדינטות איזותרמיות" נטבע לראשונה על ידי ז'וזף ליוביל, שבחר בשם זה בשל העובדה שבתאוריה של הולכת חום על משטח מבודד עם מוליכות חום קבועה, הקואורדינטות המוגדרות על ידי הקווים x 1 = c o n s t {\displaystyle x_{1}=const} ו- x 2 = c o n s t {\displaystyle x_{2}=const} מהוות עקומים שווי-טמפרטורה (איזותרמות) אם התבנית היסודית הראשונה מקבלת בקואורדינטות אלו את הצורה שתוארה מקודם (הקונפורמית למטריקה האוקלידית). פונקציות הרמוניות על משטח (פונקציות עבורן אופרטור הלפלסיאן מתאפס) הן בדיוק אותן פונקציות שהן פונקציות הרמוניות במישור האוקלידי, אלא שהן מוגדרות על מערכת קואורדינטות איזותרמית. הקואורדינטות הגאוגרפיות u ו-v על הספירה הדו-ממדית (קווי אורך ורוחב) אינן איזותרמיות, שכן התבנית היסודית הראשונה מקבלת בהן את הצורה: d s 2 = d u 2 + c o s 2 u d v 2 {\displaystyle ds^{2}=du^{2}+cos^{2}udv^{2}} כדי לבנות קואורדינטות איזותרמיות, יש לשמר את קואורדינטת קו האורך v ולהעביר את קווי הרוחב v לקווים אחרים בהתאם לפונקציה: u 1 = l n ( t a n ( u 2 + π 4 ) ) {\displaystyle u_{1}=ln(tan({\frac {u}{2}}+{\frac {\pi }{4}}))} בהן המטריקה מקבלת את הצורה: d s 2 = 1 c o s h 2 u ( d u 2 + d v 2 ) {\displaystyle ds^{2}={\frac {1}{cosh^{2}u}}(du^{2}+dv^{2})} , כלומר היא קונפורמית למטריקה האוקלידית. בניית קואורדינטות איזותרמיות על הפסאודוספירה (משטח עם עקמומיות שלילית קבועה) יכולה לשמש כדי לקבל את הצורה המתמטית של המטריקה של המודל הקונפורמי של הגאומטריה ההיפרבולית (מודל הדיסק של פואנקרה), המשמר זוויות בין עקומים על הפסאודוספירה. העתקה קונפורמית Gauss: On Conformal Representation Allgemeine Auflösung der Aufgabe die Theile einer gegebenen Fläche auf einer andern gegebnen Fläche so abzubilden, dass die Abbildung dem Abgebildeten in den kleinstenTheiIen ähnlich wird. 1822 [1] [2] ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
אלכסנדר טוצ'ילין

אלכסנדר ואסילייביץ' טוצ'ילין (ברוסית: Алекса́ндр Васи́льевич Точи́лин; נולד ב-27 באפריל 1974, מוסקבה, ברית המועצות) הוא שחקן כדורגל ומאמן. ידוע כמי שהופיע בשורות "דינמו" מוסקבה במשך 14 עונות (1995-2008). מאז 2015 שימש כמאמן ראשי בקבוצת דינמו סנקט פטרבורג עד למעברה לסוצ'י בשנת 2018 והמשיך לשמש בה כמאמן ראשי עד נובמבר 2019. טוצ'ילין הוא בוגר האקדמיה לכדורגל לילדים של רובע טימיריאזב במוסקבה (DYUSSH-2), בהדרכת בוריס ואחיטוב. הוא שיחק במועדונים שונים במוסקבה כדוגמת פרסניה ואסמראל (1992-1994), לפני שעבר לשחק בשורות דינמו מוסקבה. הוא שיחק משחק אחד בנבחרת רוסיה: ב-29 במרץ 2003, במסגרת מוקדמות יורו 2004, בניצחון על אלבניה בתוצאה 3:1. ב-2009 הוא החליט לסיים את קריירת המשחק שלו. הוא עבד כמאמן כדורגל באקדמיה של "דינמו" על שם לב יאשין. ביולי 2015 הוחתם כמאמן הראשי בדינמו סנקט פטרבורג. בקיץ 2018 הקבוצה עברה לסוצ'י והמשיך לשמש בה כמאמן ראשי עד נובמבר 2019 ולאחר מכן שימש לאורך כל שנת 2020 כראש מחלקת הסקאוט בסוצ'י. בינואר 2021 מונה כמאמן קבוצת אולימפ-דולגופרודני ממחוז מוסקבה. רוסיה דינמו סנקט פטרבורג אליפות הליגה הרוסית השנייה: 2016/17. רוסיה דינמו מוסקבה מקום שלישי באליפות רוסיה (2): 1997, 2008 מחזיקת הגביע הרוסי: 1994/1995 גמר גביע רוסיה (2): 1996/1997, 1998/1999 מקום שני ברשימת 33 השחקנים הטובים ביותר של הליגה (1): 2000 מדיה וקבצים בנושא אלכסנדר טוצ'ילין בוויקישיתוף אלכסנדר טוצ'ילין, באתר Transfermarkt אלכסנדר טוצ'ילין, באתר Soccerway אלכסנדר טוצ'ילין, באתר National Football Teams אלכסנדר טוצ'ילין, באתר FootballDatabase.eu פרופיל המאמן, באתר Transfermarkt Точилин принял решение завершить карьеру — Чемпионат.ру
ארטיום קולישב

ארטיום אלכסנדרוביץ' קולישב (ברוסית: Артём Александрович Кулишев; נולד ב-26 באוגוסט 1993) הוא כדורגלן רוסי, בעמדת הקשר השמאלי בקובאן קרסנודאר. הוא התחיל את הקריירה בבית הספר לכדורגל של מועדון "רוסטוב". ב-2 באוגוסט 2013 עשה את הופעת הבכורה שלו בשורות רוסטוב במשחק נגד "אנז'י מחצ'קלה" במסגרת ליגת העל. בעונת 2014/2015 הושאל לקבוצת ויטיאז פודולסק. ב-1 ביולי 2015 עבר לדינמו סנקט פטרבורג והפך לבורג מרכזי בהרכב הקבוצה. בעונת 2017/2018 הוכתר למלך השערים של הליגה, כשלזכותו 17 שערים. ביוני 2018 חתם בקבוצת אורנבורג מליגת העל הרוסית בכדורגל, בה שיחק עד שזו ירדה לליגת הכדורגל הלאומית של רוסיה. בעונת 2020/2021 שיחק במדי צ'ייקה מליגת הכדורגל המקצוענית של רוסיה ובתום עונה חתם בפאקל וורונז'. מדיה וקבצים בנושא ארטיום קולישב בוויקישיתוף ארטיום קולישב, באתר Transfermarkt ארטיום קולישב, באתר Soccerway ארטיום קולישב, באתר WorldFootball.net ארטיום קולישב, באתר FootballDatabase.eu «Анжи»-«Ростов» ערך זה הוא קצרמר בנושא כדורגלנים רוסים. אתם מוזמנים לתרום לוויקיפדיה ולהרחיב אותו.
קני אטקינסון

קנת' ניל "קני" אטקינסון (באנגלית: Kenneth Neil "Kenny" Atkinson; נולד ב-2 ביוני 1967) הוא כדורסלן עבר ומאמן כדורסל אמריקאי. אטקינסון נולד וגדל בעיר הנטינגטון שבניו יורק. בין השנים 1990-1986 שיחק כרכז עבור קבוצת הכדורסל של אוניברסיטת ריצ'מונד, ובעונת 1987/1988 הוביל אותה לשלב שמינית גמר אליפות המכללות – הישג השיא של קבוצת האוניברסיטה. בין השנים 1990–2004 שיחק כדורסל מקצועי ב-15 קבוצות שונות מארצות הברית (בליגת ה-CBA וליגת ה-USBL), ספרד, איטליה, גרמניה, צרפת והולנד. מיד בסיום קריירת המשחק, בשנת 2004, מונה לעוזר מאמן קבוצת ראסינג פריז מליגת העל הצרפתית. בעונת 2007/2008 שימש כמנהל פיתוח שחקנים (Director of Player Development) בקבוצת יוסטון רוקטס מליגת ה-NBA, ולקראת עונת 2008/2009 הצטרף לצוות האימון של ניו יורק ניקס, כעוזרו של המאמן הנכנס מייק ד'אנטוני. אטקינסון המשיך להחזיק בתפקיד במשך 4 עונות, עד סוף עונת 2011/2012 במהלכה התפטר ד'אנטוני מאימון הקבוצה. בין השנים 2013–2016 שימש כעוזרו של מאמן אטלנטה הוקס מייק בודנהולצר, תחתיו רשמה הקבוצה את מאזן העונה הסדירה הטוב בתולדות המועדון, 60–22, בעונת 2014/2015. ב-17 אפריל 2016, בזמן שההוקס השתתפו בפלייאוף 2016, הודיעה קבוצת ברוקלין נטס כי מינתה את אטקינסון למאמן הראשי של הקבוצה. בעונת הבכורה של אטקינסון כמאמן ראשי, 2016/2017, ניצחו הנטס 20 משחקים בלבד וסיימו את העונה הסדירה במקום האחרון בליגה. בעונת 2018/2019 השיגה ברוקלין מאזן חיובי 42–40 והעפילה לשלב הפלייאוף, הודות ליכולת מצוינת של רכז הקבוצה דיאנג'לו ראסל, אולם הפסידה בסיבוב הראשון מול פילדלפיה 76'. במרץ 2020, לאחר שקבוצתו פתחה את עונת 2019/2020 עם מאזן שלילי 28–34, עזב אטקינסון את תפקידו עם הנטס, והוחלף על ידי עוזרו ז'אק ווהן. מדיה וקבצים בנושא קני אטקינסון בוויקישיתוף פרופיל, באתר Sports-Reference פרופיל, באתר eurobasket פרופיל, באתר ליגת העל הספרדית בכדורסל (בספרדית) סטטיסטיקות קריירת האימון של אטקינסון ב-NBA, באתר Basketball-Reference ההיסטוריה של קבוצת ריצ'מונד ספיידרס, באתר הרשמי של הקבוצה, 24 ביוני 2017 פרופיל, באתר הרשמי של ה-NBA Hawks assistant Kenny Atkinson should top Pelicans coaching search, באתר thebirdwrites.com,‏ 14 במאי 2015 ההודעה על מינויו של אטקינסון כעוזר מאמן ניו יורק ניקס, באתר הרשמי של הקבוצה, 6 באוגוסט 2008 ההודעה על מינויו של אטקינסון כמאמן ברוקלין נטס, באתר הרשמי של הקבוצה, 17 אפריל 2016 ברוקלין ואטקינסון מסכמים על עזיבתו, באתר הקבוצה, 7 במרץ 2020
גן החיות של אמנוויל

גן החיות של אמנוויל (צרפתית: Parc zoologique d'Amnéville) הוא גן חיות צרפתי של אזור גראנד אסט, הממוקם במוזל, בין מץ לגבול לוקסמבורג, בעיר אמנוויל. בגן החיות מוצגים כ-1,500 פרטים של בעלי חיים מ-360 מינים. מייסד ומנהל גן החיות הוא, מישל לואי. כיום, זהו גן החיות הצרפתי היחיד המציג מופע של טיגריסים מאולפים. אמנם מופע זה הצליח להגביר את פופולריות גן החיות, אך גם הצליח להוריד את גן החיות לדרגת "חבר זמני" של האגודה האירופית של גני חיות ואקווריום (EAZA). כמו כן, גן החיות משתתף בכמה תוכניות למינים בסכנת הכחדה באירופה, וזהו אחד מגני החיות היחידים בצרפת שיש בו גורילות ואורנגוטאנים. עם ממוצע של 629,000 מבקרים בשנה (בין השנים 2011 ל-2015) גן החיות של אמנוויל הוא אחד מעשרת גני החיות הפופולריים ביותר בצרפת. מדיה וקבצים בנושא גן החיות של אמנוויל בוויקישיתוף אתר האינטרנט הרשמי של גן החיות של אמנוויל
אברהם שלו

אברהם שלו (5 באפריל 1930 - 7 בפברואר 2018) היה מפיק, במאי וסופר, מיוצרי סרטי התעודה הראשונים בישראל, שפעל במסגרת שירות הסרטים הישראלי וכחברה עצמאית משנות ה-90 ("רחלות"). כמו כן כתב מספר רומנים וספרי שירה. חבר באיגוד הבמאים הישראלי. שלו נולד בירושלים בשנת 1930 בשכונת מחנה יהודה, מצאצאיו של יואל משה סלומון. הוא התחנך חינוך חרדי בישיבת "עץ חיים" בין השנים 1936–1942. אחר כך למד בבה"ס תלמוד תורה "דורש ציון" ובהמשך למד לימודי הוראה בסמינר מזרחי בירושלים. כשפרצה מלחמת העצמאות הצטרף לארגון ההגנה ולחם במסגרתו. בין השנים 1950–1953 עבד כפקיד בסוכנות היהודית בירושלים. בהמשך (בין השנים 1954–1957) עבד כמורה בכפר הנוער בן שמן שם לימד תנ"ך, ספרות, אנגלית וערבית ובהמשך לימד בתיכון הכפר הירוק בנווה אילן. בשנת 1961 הצטרף לשירות הסרטים הישראלי שם עבד כ-11 שנה ושימש כסגן מנהל. במסגרת עבודתו בשירות הסרטים הישראלי הפיק למעלה מ-20 סרטי תעודה ותשדרי שירות. בשנת 1970, יצא לדרכו העצמאית בחברת "רחלות" ושם המשיך להפיק וליצור סרטי תעודה עבור הטלוויזיה הישראלית ורשות השידור. ב-1991 חזר גם ללמד קולנוע בכפר הנוער בן שמן כ-7 שנים. הוא נפטר בתל השומר בתאריך ב-7 בפברואר 2018 מסיבוך של דלקת ריאות. בין יצירותיו הבולטות: • תיאטרון בישראל, 1967 (סרט תיעודי קצר) • שישה ימים לנצח (דוקומנטרי אודות מלחמת ששת הימים) • הרחוב הוא גם שלך (סרט בהפקת מרכז השלטון המקומי) •תנועת השומר, 1979 (סרט דוקומנטרי עבור שירות הסרטים הישראלי במשרד ראש הממשלה) • ששת הימים, 1970 (מפיק בפועל, סרט תעודה, 90 דק, עבור הטלוויזיה הכללית) • צבי בן-יוסף, 1980 (סרט תעודה 60 דק', שודר בטלוזיה הכללית מועמד לפרס כינור דוד) • יהודה שרת- מלחין וקומפוזיטור, 1982 (סרט תעודה 60 דק' עבור רשות השידור) • מרדכי זעירא – משורר, 1984 ( סרט תעודה, 60 דק', עבור רשות השידור) •"האמן המאמץ" ­ חייו ויצירתו של הרמן שטרוק (סרט תיעודי קצר) 1963 – כתיבה ופרסום "בכוח מלכות זו בכוח מלכות זו" רומן היסטורי מימי מלחמת המכבים והבית שני (הוצאת אוגדן), נמצא בכל הספריות הציבוריות בארץ ובאוניברסיטאות 1993- "כתם דם" – רומן מימי מלחמת העצמאות (הוצאת ירון גולן) 240 עמ' 2015- אוגדן שירים "הלם הקיום הלם הקיום" דן בן אמוץ מראיין את הסופר אברהם שלו על ספרו החדש 'בכח מלכות זו' (סרטון) אברהם שלו באתר IMDb אברהם שלו, בלקסיקון הספרות העברית החדשה אברהם שלו, באתר ארכיון הסרטים הישראלי בסינמטק ירושלים אברהם שלו, באתר לקסיקון הספרות העברית החדשה תיאטרון בישראל 1967, באתר ספר הקולנוע הישראלי שישה ימים לנצח, באתר IMDB אירועים בארץ 1969, באתר הסינמטק נהורה - המכון הישראלי לסרטים על נושאים יהודיים
גן החיות של דואה

גן החיות של דואה (בצרפתית: Zoo de Doué), לשעבר הפארק הזואולוגי של דואה-לה-פונטיין, משתרע על שטח של 140 דונם וממוקם בדואה-לה-פונטיין, מן ולואר, צרפת. גן החיות הוא ביתם של כ-1,000 בעלי חיים המייצגים 100 מינים, והוא חבר באיגוד האירופאי של גני החיות והאקווריומים (EAZA) והאיגוד העולמי של גני חיות ואקווריומים (WAZA). מדיה וקבצים בנושא גן החיות של דואה בוויקישיתוף אתר האינטרנט הרשמי של גן החיות של דואה אתר האינטרנט הרשמי של גן החיות של דואה
גן החיות של לה-פלש

גן החיות של לה-פלש הוא גן חיות בשטח של 140 דונם, אשר נפתח בשנת 1946 בלה-פלש, צרפת. גן החיות הוא ביתם של כ-1,600 בעלי חיים המייצגים כ-160 מינים, והוא חבר בהאגודה האירופית של גני חיות ואקווריומים (EAZA) והאגודה העולמית של גני חיות ואקווריומים (WAZA). גן החיות של לה פלש הוא כיום אחד הפארקים הטבעיים ביותר בצרפת, עם 441,000 מבקרים בעונת 2017 משנת 2000, הוא השתתף בתוכנית הניטור לאוכלוסיות יונקים ימיים לאורך חופי צרפת. מאז שנת 2007 הוא תומך בארגון "Kalaweit", שמטרתו שמירה על גיבונים ועל בית הגידול שלהם באינדונזיה. מאז 2012 גן חיות נותן מימון לארגון הברזילאי "Projeto Tamandua" במטרה להפוך את המחקר הגלובלי הראשון על דוב נמלים זוטי. בגן החיות קיימת אטרקציה ייחודית של השכרת לינה, כאשר הנוף הנשקף מהחדרים צופה ישירות לכלובי בעלי החיים בחודש נובמבר 2017, גן החיות נרכש על ידי רשת פארקי השעשועים Looping Group, אשר מתכננת להשקיע עשרה מיליון יורו עד 2020 בפיתוח גן החיות תוך הרחבת קומפלקס מלון ומרפאה וטרינרית. מדיה וקבצים בנושא גן החיות של לה-פלש בוויקישיתוף אתר האינטרנט הרשמי של גן החיות של לה-פלש Safari Lodge Hébergements du Zoo de la flèche (באנגלית)